რუბი პეინ-სკოტი

**რუბი ვიოლეტ პეინ-სკოტი** ( , დ. 28 მაისი, 1912,  გრაფტონი — გ. მაისი, 1981, მორტდეილი) — ავსტრალიელი რადიოფიზიკოსი და რადიოასტრონომი. ახალ ზელანდიელ ელიზაბეთ ალეგზანდერთან ერთად  პიონერი ქალი რადიოასტრონომიის და რადიოფიზიკის დარგში.

## ადრეული წლები 
რუბი პეინ-სკოტი დაიბადა 1912 წლის 28 მაისს გრაფტონში, ახალი სამხრეთი უელსი, ავსტრალიაში სირილ და ემი პეინ-სკოტების ოჯახში. მოგვიანებით გადავიდა სიდნეიში საცხოვრებლად დეიდასთან. 1921 წლიდან 1924 წლამდე სწავლობდა პენრიტის  დაწყებით  საჯარო სკოლაში.

1925 წლიდან 1926 წლამდე სწავლობდა კლივლენდის ქუჩის გოგონების საშუალო სკოლაში სიდნეიში.   

სიდნეის უნივერსიტეტში უმაღლესი განათლების მისაღებად მიიღო ორი სტიპენდია. სწავლობდა  ფიზიკას, ქიმიას, მათემატიკასა და ბოტანიკას. 1933 წელს გახდა ფიზიკის დარგში ბაკალავრის ხარისხის მფლობელი,  1936 წელს მიიღო მაგისტრის ხარისხი ფიზიკაში, ხოლო  1938 წელს — განათლების დიპლომი (DipEd ან GradDipEd).

## კარიერა 
1936 წელს პეინ-სკოტმა უილიამ ჰ. ლავთან (William H. Love) ერთად ჩაატარა კვლევა სიდნეის უნივერსიტეტის კიბოს კვლევის ლაბორატორიაში, რომლის დროსაც მან აღმოაჩინა, რომ დედამიწის მაგნიტიზმი არ ახდენს ან ძალიან მცირე გავლენას ახდენს დედამიწის სასიცოცხლო პროცესებზე.

კვლევა ჩატარდა ქათმის ემბრიონების გამოყვანის გზით. ისინი ექვემდებარებოდნენ მაგნიტური ველების მოქმედებას, რომლებიც დედამიწაზე არსებულ მონაცემებზე 5000-ჯერ უფრო ძლიერი იყო. ექსპერიმენტის დროს ემბრიონებში რაიმე  განსხვავება არ დაფიქსირებულა.

ონკოლოგიაში ჩატარებული კვლევითი სამუშაოების შემდეგ ერთი წელი და ერთი სემესტრი 1938-დან 1939 წლამდე მუშაობდა საშუალო სკოლის პედაგოგად St Peter's Woodlands Grammar School-ში.

მალე პეინ-სკოტი შეუერთდა AWA-ს — ავსტრალიაში ელექტრონიკის ცნობილ მწარმოებელს და ორმხრივი რადიო სისტემების ოპერატორს. თავდაპირველად იგი მუშაობდა ბიბლიოთეკარად, მაგრამ მალე მისი საქმიანობა გაფართოვდა და მოიცავდა საზომი ლაბორატორიის გაშვებას და კვლევების ჩატარებას ელექტრო ინჟინერიაში. პეინ-სკოტი იმედგაცრუებული დარჩა სამუშაო გარემოთი, ამიტომ 1941 წლის აგვისტოში დატოვა AWA .

## რადარსა და რადიოასტრონომიაში შეტანილი წვლილი 
[მინი|300x300პქ| რადიომეცნიერების საერთაშორისო კავშირის კონფერენციის მონაწილეები სიდნეის უნივერსიტეტში ([1952 წ.). პეინ-სკოტი პირველ რიგშია.]]
1941 წლის 18 აგვისტოს პეინ-სკოტი შეუერთდა ავსტრალიის მთავრობის სამეცნიერო და გამოყენებითი კვლევების სახელმწიფო ასოციაციის რადიოფიზიკის ლაბორატორიას (CSIRO). მეორე მსოფლიო ომის დროს, იგი ჩართული იყო სარადარო ტექნოლოგიის შემსწავლელ საიდუმლო სამუშაოებში, გახდა ავსტრალიის ექსპერტი თვითმფრინავების აღმოჩენის  ინდიკატორული კათოდური მილის (PPI) ჩვენების გამოყენებით. ომის შემდეგ, 1948 წელს, მან გამოაქვეყნა ყოვლისმომცველი მოხსენება ფაქტორების შესახებ, რომლებიც გავლენას ახდენენ  PPI ეკრანების ხილვადობაზე. &#x200A;მან ასევე მნიშვნელოვანი წვლილი შეიტანა პროტოტიპის რადარის სისტემების განვითარებაში, რომლებიც მუშაობენ 25 სმ მიკროტალღურ დიაპაზონში.

1951 წელს ოჯახის შექმნის მიზეზით პეინ-სკოტის სამეცნიერო კარიერა მოულოდნელად დასრულდა. 

1952 წლის აგვისტოში იგი მცირე ხნით დაუბრუნდა რადიოასტრონომიას, მონაწილეობდა რადიომეცნიერების მე-10 საერთაშორისო კავშირის გენერალურ ასამბლეაში სიდნეის უნივერსიტეტში.

1963 წლიდან 1974 წლამდე პეინ-სკოტი დაუბრუნდა პედაგოგიურ საქმიანობას სიდნეის სამხრეთ გარეუბანში მდებარე სკოლაში.

## პირადი ცხოვრება 
[მინი|433x433პქ| ალეკ ლიტლთან (შუაში) და „კრის “ კრისტიანსენთან ერთად რადიოფიზიკის საველე სადგურის პოტს ჰილის განყოფილებაში დაახლოებით [1948 წელი.|მარცხნივ]]
პეინ-სკოტი იყო ათეისტი, ფემინისტი და ქალთა უფლებების დამცველი, ავსტრალიის კომუნისტური პარტიის წევრი. შედეგად, ავსტრალიის უსაფრთხოების სადაზვერვო ორგანიზაციამ (ASIO) შექმნა მოცულობითი დოსიე მისი საქმიანობის შესახებ, რომელიც შეიცავდა გარკვეულ ხარვეზებს.

თავისუფალ დროს დაკავებული იყო ლაშქრობით, უყვარდა ქსოვა, კატები.

### ოჯახი 
რუბი პეინ-სკოტი და უილიამ („ ბილ“ ) ჰოლმან ჰოლი ფარულად დაქორწინდნენ 1944 წელს; ამ დროს, თანამეგობრობის მთავრობამ მიიღო კანონი ქორწინების აკრძალვის შესახებ, რომლის მიხედვითაც დაქორწინებულ ქალებს არ შეეძლოთ მუდმივი თანამდებობა დაეკავებინათ საჯარო სამსახურში. იგი აგრძელებდა მუშაობას CSIRO-ში ფარულად. 1951 წელს ვაჟის — პიტერ გევინ ჰოლის დაბადებამდე რამდენიმე თვით ადრე იმ დროს დეკრეტული შვებულების არარსებობის გამო პეინ-სკოტმა თანამდებობა დატოვა.

შეეძინათ ორი შვილი: პიტერ გევინ ჰოლი – მათემატიკოსი, რომელიც მუშაობდა თეორიულ სტატისტიკასა და ალბათობის თეორიაზე და ფიონა მარგარეტ ჰოლი, ავსტრალიელი მხატვარი, რომლის კარიერა აღწერილია ჯული ევინგტონის მიერ 2005 წლის წიგნში Fiona Hall.

### გარდაცვალება და ხსოვნა 
რუბი პეინ-სკოტი გარდაიცვალა მორტდეილში, ახალი სამხრეთი უელსი, 1981 წლის 25 მაისს,  სამი დღით ადრე ვიდრე 69 წლის გახდებოდა. სიცოცხლის ბოლოს პეინ-სკოტი ალცჰეიმერით იყო დაავადებული. 

2018 წელს *The New York Times-მა* მეცნიერის შესახებ გამოაქვეყნა დაგვიანებული ნეკროლოგი, სადაც  დეტალურად იყო აღწერილი, თუ როგორ დაედო მისი საქმიანობა საფუძველად  მეცნიერების ახალ დარგს — რადიო ასტრონომიას. 

2008 წელს CSIRO-მ აღიარა პეინ-სკოტის წვლილი მეცნიერებაში და  დააწესა პეინ-სკოტის სახელობის ჯილდო.

2021 წელს ავსტრალიის მეცნიერებათა აკადემიამ დააწესა რუბი პეინ-სკოტის სახელობის მედალი. 

## სქოლიო 
კატეგორია:დაბადებული 28 მაისი
კატეგორია:დაბადებული 1912
კატეგორია:გარდაცვლილი 25 მაისი
კატეგორია:გარდაცვლილი 1981
კატეგორია:ავსტრალიელი ქალი მეცნიერები
კატეგორია:სიდნეის უნივერსიტეტის კურსდამთავრებულები
კატეგორია:ავსტრალიელი ათეისტები
კატეგორია:XX საუკუნის ათეისტები